Չնայած խորհրդային իշխանութիւնների կողմից լրահոսի հանդէպ խիստ վերահսկողութիւնը եւ գրաքննութիւնը` այնուամենայնիւ արդէն 1988թ. Մարտ ամսին Սումկայիթի ոճրագործութիւնների մասին թէկուզ եւ կցկտուր տեղեկատուութիւնը հասաւ միջազգային լրատուամիջոցներին: Մարտին հեղինակաւոր «Washington Post» պարբերականը գրեց, որ սահմռկեցուցիչ յանցագործութիւններ են տեղի ունեցել հայերի նկատմամբ ատրպէյճանական Սումկայիթ քաղաքում: Թերթը, վկայակոչելով, «մոսկովեան տիսիտենդներին (այլախոհնելուն-խմբ.), որոնք այցելել են այդ տարածք», նշում է հայերի դէմ կատարուած վայրագութիւնները, ներառեալ «ծննդատանը յղի կանանց սպանութեան եւ խեղման» դէպքերը: